EkBass/fiwiki-20250220-pages-articles huggingface dataset:
Ekumeniikka

Ekumeniikka on teologinen oppiaine, joka luetaan systemaattisen teologian alaan. Ekumeniikka tutkii ekumeniaa ja ekumeenista liikettä sekä yleisesti kristillisten kirkkojen yhteys- ja yhdistymispyrkimyksiä sekä niihin sisältyviä teologisia ongelmia. Uskontojen välistä keskustelua eli uskontodialogia tutkitaan uskontoteologiassa, joka on varsin vakiintumaton systemaattisen teologian ala. Uskontoteologiaa tutkitaan myös uskontotieteessä. Ekumenia on syntynyt samoihin aikoihin kuin itse ekumeeninen liike eli kirkkojen pyrkimys yhteistyöhön ja keskinäiseen yhteyteen jakautuneisuudestaan huolimatta. Ekumeenisen liikkeen puolestaan synnytti 1800-luvulla eri kirkkojen lähetystyössä kohtaamat keskinäiset ongelmat eli missiologiset kysymykset Ekumeniikka jaetaan tavallisesti seuraaviin osa- alueisiin: * ekumeeniset liikkeet ja niiden historia * ekumeeninen teologia * kirkkojen tunnustukset * kirkkokuntien väliset oppikeskustelut * ekumeeninen sosiaalietiikka * ekumenian edellytysten tutkiminen Helsingin yliopiston systemaattisen teologian laitoksella myös missiologiaa harjoitetaan erityisesti ekumeniikan yhteydessä, koska sillä ei ole omaa oppituolia.Metodinaan ekumeniikka käyttää systemaattista analyysia. Historiallisissa katsauksissa apumetodina voi olla myös historiatieteen metodit. Ekumeniikan keskeinen kysymyksenasettelu liittyy yleensä siihen, mitä loogisia eroavaisuuksia kirkkokuntien erilaisilla käsityksillä jostakin asioista lopulta on ja mihin eroavaisuuteen se ehkä pelkistyy. Toinen keskeinen kysymyksenasettelu liittyy kirkkokuntien ekumeenisessa työskentelyssä käyttämien ekumeenisten metodien selvittämiseen. Kristilliset kirkot ovat käyneet 1900-luvun alusta lähtien lukuisia oppikeskusteluja, joissa on myös päästy hyviin tuloksiin. Kirkkokunnat ovat kyenneet löytämään eri opillisista käsityksistä yhteisymmärrystä ja jopa päätyneet lopputulokseen, että kirkkoja eroattavia asioita ei enää olekaan. 1900-luvulla solmittiin useita kirkkojen välisiä unioita, kirkkoliittoja ja opillisia sopimuksia. Ekumeniikka tutkii näissä sitä, millä teologisella menetelmällä yhteys tai yhteisymmärrys on saavutettu. ==Ekumeniikka Suomessa== Ekumeniikka alkoi Suomessa 1960-luvulla. Seppo A. Teinonen toimi ekumeniikan henkilökohtaisena ylimääräisenä professorina vuosina 1966-1970. Helsingin yliopiston teologiseen tiedekuntaan perustettiin 1970-luvulla oppiaineen professuuri. Ekumeniikan professorit Helsingin yliopistossa: * Kalevi Toiviainen 1976-1978 * Tuomo Mannermaa 1980-2000 * Risto Saarinen 2001- ==Kirjallisuutta== * Risto Saarinen: Johdatus ekumeniikkaan. Kirjaneliö, 1994. * Kari Räntilä (toim.), Hyvät satamat. Suomen kristillisten kirkkojen ja yhteisöjen opinkäsityksiä. Helsinki: Suomen ekumeeninen neuvosto 1995. * Pekka Metso ja Esko Ryökäs (toim.), Kirkkotiedon kirja. Ekumeeninen johdatus kirkkojen oppiin ja elämään. Helsinki: Kirjapaja 2005. Luokka:Systemaattinen teologia Luokka:Ekumenia
Anton Konkola

Anton Konkola (1. lokakuuta 1872 Jämsä – 25. helmikuuta 1910 Tampere) oli suomalainen talonpoika, liikemies ja patruuna. Konkola oli Kansallis-Osake- Pankin Jämsän haarakonttorin perustaja ja ensimmäinen johtaja. Anton Konkolan vanhemmat olivat sahanomistaja Severus Konkola ja Susanna Gustava Hägglin. Konkola kirjoitti ylioppilaaksi Jyväskylän lyseosta ja valmistui agronomiksi Mustialan maanviljelyskoulusta vuonna 1896. Hän kuului vuoden 1899 suureen lähetystöön Jämsän edustajana.Päiviö Tommila: Suuri adressi, s. 304. WSOY, 1999. Anton Konkola oli vuodesta 1896 naimisissa Eva Maria Waldenin kanssa. Eva Maria Walden oli kenraali Rudolf Waldenin sisar. ==Lähteet== Luokka:Suomalaiset liikemiehet Luokka:Vuonna 1872 syntyneet Luokka:Vuonna 1910 kuolleet
Jaakko Rytsölä

Jaakko Rytsölä (s. 26. heinäkuuta 1973 Helsinki) on suomalainen yrittäjä, joka muistetaan erityisesti niin sanotun IT-kuplan aikana miljoonaomaisuuden keränneenä Jippii Groupin (ent. Saunalahden serveri) omistajana. Jaakko Rytsölä perusti vuonna 1995 yhdessä veljensä Antin kanssa internet-palveluja tuottaneen DLC Data Link Connections -yrityksen. Se fuusioitui pari vuotta myöhemmin Nettilinja Oy:n ja Sci.fi kanssa Saunalahden serveriksi ja Rytsölät tulivat yhtiön osakkaiksi. Parhaimmillaan Jaakko Rytsölän osakkeiden laskennallinen arvo oli yli 60 miljoonaa markkaa. Rytsölä menetti yhdessä yössä 36 miljoonaa markkaa kun Jippii Groupin osakekurssi romahti 90 prosenttia elokuussa 2001. Rytsölät tunnettiin vuosituhannen vaihteessa suomalaisessa mediassa ylellisestä elämästä ja rahankäytöstä. Erityisesti Jaakko Rytsölän keltainen Lamborghini Diablo nousi ilmiön symboliksi. Maaliskuussa 2003 Rytsölä todettiin varattomaksi 1,3 miljoonan euron verorästin perintäyrityksessä. Heinäkuussa 2008 Rytsölä tuomittiin Helsingin käräjäoikeudessa törkeästä velallisen epärehellisyydestä yhden vuoden ja kuuden kuukauden ehdolliseen vankeuteen. == Lähteet == Luokka:Suomalaiset liikemiehet Luokka:Talousrikoksista tuomitut henkilöt Luokka:Vuonna 1973 syntyneet Luokka:Elävät henkilöt
Myrskylän vaakuna

Myrskylän kunnanvaakuna on tavallaan puhuva vaakuna. Vaakunan kaatuva honka viittaa epäsuorasti kunnan nimeen Myrskylä. Myrskylän ruotsinkielisen nimen "Mörskom" uskotaan olevan lyhenne sanoista "Mörka skogarnas område" (Pimeiden metsien alue). Kuivien kankaiden valtapuulajina Myrskylässä on mänty. Myrskylän mänty sijaitsee kirkonkylässä ja se on kuvattuna mm. kunnankirjaston kirjastokorttiin. Myrskylässä järjestettiin myös Myrskylän mänty -niminen maanpuolustustapahtuma 2005. Vaakunan on piirtänyt taiteilija Gustaf von Numers, ja se vahvistettiin käyttöön 23. marraskuuta 1959. Sen selitys on ”sinisessä kentässä hopeinen honka palkeittain”. == Lähteet == Myrskylä Luokka:Gustaf von Numersin suunnittelemat kunnanvaakunat Vaakuna
Ohm

Ohm viittaa seuraaviin asioihin ja henkilöihin: * ohmi, Georg Simon Ohmin mukaan nimetty resistanssin yksikkö * Georg Simon Ohm, saksalainen fyysikko * Martin Ohm, matemaatikko ja Georg Ohmin veli.
Reino Artola

Reino Evert Artola, vuoteen 1926 Ahlgren, (Runeberg.org) (10. lokakuuta 1907 Lohja – 7. tammikuuta 1994) toimi Suomen ilmavoimien komentajana 1. joulukuuta 1952 – 5. joulukuuta 1958. Artola oli ensimmäinen Suomen ilmavoimien komentajana, joka oli lentäjä, ja ensimmäinen ilmavoimien komentaja, joka oli saanut upseerikoulutuksensa Suomessa. Täten hän oli ensimmäinen ilmavoimien komentaja, joka ei tullut maavoimista. Samasta perheestä ilmavoimiin tuli myös kaksi muuta veljeä, joista Viljo kuoli lento-onnettomuudessa vuonna 1931 ja Niilo sotalennolla toukokuussa 1943. ==Lentäjäuran alku== Artola aloitti lentouransa vuonna 1929 Santahaminan Merilentoeskaaderissa vänrikkinä. Hän oli tuolloin tähystäjä. Artola sai luutnantin arvon 1931, joutui Ilmavoimien esikuntaan vuonna 1934 ja yleni vuonna 1935 kapteeniksi. Talvisodassa Artola palveli Lentorykmentti 4:ssä. Hän toimi tiedustelu-upseerina Kannaksella ja Laatokan-Karjalassa. Vuonna 1940 hänet ylennettiin majuriksi. Jatkosodan aikana Artola toimi ensin Pommituslentolaivue 46:n komentajana ja sitten Lentorykmentti 4:n esikuntapäällikkönä. Hän yleni jatkosodan aikana everstiluutnantiksi. Lapin sodassa Artola toimi Lentorykmentti 4:n komentajana. ==Puolustushaarakomentajuus lähenee== Artola siirtyi 1945 takaisin Ilmavoimien Esikuntaan. Hän yleni everstiksi ja hänet nimitettiin ilmavoimien esikuntapäälliköksi vuonna 1949. Artola aloitti 1953 ilmavoimien komentajana. Vuonna 1953 hänet ylennettiin kenraalimajuriksi. Artolan komentajakausi oli suhteellisen pitkä. Tällöin Ilmavoimat alkoi uusia kalustoaan. Me 109 -potkurikoneista siirryttiin Vampire- ja Gnat- suihkuhävittäjiin. Vampire oli auttamattoman vanhentunut ja Gnat englantilainen vientihävittäjä, joka oli suunniteltu NATOn koneita huonommaksi. Molemmat valinnat oli tehty hinnan pohjalta, esimerkiksi suorituskykyisempiä Hunter-hävittäjiä olisi saanut vain puolet Gnat-määrästä. Ongelmalliseksi muodostui myös kotimainen Vihuri-koulutuskone. Se mahdollisti hävittäjämäisen lentämisen halvalla. Koneita oli paljon, niillä lennettiin paljon. Kone oli hyvä koulukone mutta niitä tuhoutui liikaa, osin moottorien epäluotettavuuden vuoksi, mutta pääosin ilmeisesti lentokurin puutteiden vuoksi. Kaluston uusiminen pääsi käyntiin Artolan aikana. Artola nosti Lapin ilmapuolustuksen esille ehdottaen uuden lennoston perustamista Lappiin. Artolan komentajuus päättyi 1958, ja hän siirtyi Uudenmaan Sotilasläänin komentajaksi. Vuonna 1960 hänet nimitettiin pääesikunnan sotatalouspäälliköksi. Tuolloin hän osallistui MiG-21-hävittäjien hankintaan. Artola ylennettiin kenraaliluutnantiksi 1964. Hän siirtyi eläkkeelle vuonna 1967. Hän kuoli vuonna 1994. ==Lähteet== Luokka:Suomen ilmavoimien komentajat Luokka:Suomalaiset kenraalit Luokka:Vuonna 1907 syntyneet Luokka:Vuonna 1994 kuolleet
Thomas Carlyle

Thomas Carlyle (4. joulukuuta 1795 Ecclefechan, Dumfries ja Galloway – 5. helmikuuta 1881 Lontoo) oli skotlantilainen esseisti, satiristi ja historioitsija, jonka yhteiskuntakritiikki vaikutti viktoriaanisella ajalla. Carlylen vanhemmat olivat jyrkkiä kalvinisteja ja toivoivat pojastaan saarnamiestä. Carlyle menetti kristillisen uskonsa opiskellessaan Edinburghin yliopistossa, mutta kalvinistiset arvot säilyivät hänessä läpi elämän. Carlylen uskonnollisuuden ja uskon hiipumisen välillä tasapainottelevat työt tekivät niistä vetoavia monille, jotka yrittivät ymmärtää ajalle ominaisia perinteistä yhteiskuntajärjestystä uhkaavia tieteellisiä ja poliittisia muutoksia. Opiskeltuaan Edinburghin yliopistossa Carlyle ryhtyi opettamaan matematiikkaa ensin Annanissa ja sitten Kirkcaldyssa, jossa hän ystävystyi kirkonmies Edward Irvingin kanssa. Vuodet 1819–1821 Carlyle vietti jälleen Edinburghin yliopistossa, jossa hän koki uskonnollisen muutoksen, josta hän sai myöhemmin aineistoa kirjaansa Sartor Resartus. Hän ryhtyi syventymään saksalaiseen kirjallisuuteen ja hänen ajatteluunsa vaikuttikin vahvasti saksalainen transsendentalismi, etenkin Johann Gottlieb Fichten töissä. Hänestä kehittyi saksalaisen kirjallisuuden asiantuntija ja hän kirjoittikin sarjan esseitä Fraser’s Magazine -lehdelle ja käänsi saksalaisia kirjailijoita, erityisesti Goethea. Carlyle oli aikansa johtavia yhteiskuntakriitikkoja. Hän tunsi epäluottamusta demokratiaa ja juutalaisia kohtaan. Siten hänen on katsottu ennakoineen sata vuotta myöhemmin nousseita antisemitistisiä ja fasistisia aatteita. == Tuotanto == * Signs of the Times (1829) * Sartor Resartus (1831) * The French Revolution: A History (1837), suom. Ranskan vallankumous * On Heroes And Hero Worship And The Heroic In History (1841) * Past and Present (1843), suom. Mennyt ja nykyinen * The Letters and Speeches of Oliver Cromwell (1845) * An Occasional Discourse on the Nigger Question (1849) * Latter-Day Pamphlets (1850) * The Life Of John Sterling (1851) * History Of Friedrich II Of Prussia (1858) == Lähteet == == Aiheesta muualla == * Carlylen työt Project Gutenbergissä. * Thomas & Jane Carlyle’s Craigenputtock . Luokka:Esseistit Luokka:Skotlantilaiset kirjailijat Luokka:Brittiläiset historioitsijat Luokka:Vuonna 1795 syntyneet Luokka:Vuonna 1881 kuolleet
Merikrotti

Merikrotti (Lophius piscatorius) on krottikalojen (Lophiiformes) lahkoon kuuluva merikala. Se esiintyy Koillis-Atlantin rannikkovesissä Barentsinmereltä Gibraltarinsalmeen, Välimerelle ja Mustallemerelle. ==Koko== Naaraat voivat kasvaa kahden metrin pituisiksi. Suurin tunnettu yksilö painoi 99,4 kg.VG-Nett (norjaksi) Koiraat ovat paljon pienempiä, noin 20–30 % naaraiden koosta. ==Ravinto== Merikrottien ravintoa ovat kalat ja äyriäiset. Naaraalla on loistava tuikku, joka houkuttelee saalista sen eteen. ==Lisääntyminen== Merikrottinaaras on sukukypsä myöhään, vasta noin 70 cm:n pituisena.The Monkfish Lophius piscatorius – its Biology and Fishery in Shetland Waters. Munat kelluvat vedessä, ja toukat siirtyvät syvemmälle aikuistumaan. ==Käyttö== Merikrotti on herkullinen ruokakala, mikä on huomattu varsin myöhään, toisen maailmansodan jälkeen. Kalan lihan koostumus ja maku muistuttaa paljon hummeria. Ruumiin kokoon nähden valtavaa päätäkään ei enää heitetä pois vaan siitä keitetään kalalientä.Alan Davidson: Seafood of Spain and Portugal, Santana books 2002 Merikrotti on syvänmeren kala, jonka kantaa on vaikea arvioida. Siksi sen lukumäärä saattaa romahtaa yllättäen, eikä merikrotin käyttöä ravinnoksi siis suositella. Laji kuuluu muun muassa WWF:n kuluttajien kalaoppaassa punaisten lajien listalle. ==Lähteet == ==Linkit== Lophius piscatorius (peilipalvelin) FishBase. R. Froese ja D. Pauly (toim.).(englanniksi) Luokka:Krottikalat Luokka:Seulonnan keskeiset artikkelit
Carles Puyol

Carles Puyol i Saforcada (s. 13. huhtikuuta 1978 La Pobla de Segur, Barcelonan maakunta, Espanja) on entinen espanjalainen jalkapalloilija. Puyolin seurajoukkue oli Barcelona, jossa hän pelasi koko ammattilaisuransa ajan. Puyol oli joukkueensa kapteeni, ja erittäin pidetty persoona Kataloniassa syntyperänsä, seurauskollisuutensa sekä pelikentällä uhrautuvan taisteluasenteensa vuoksi. Hän oli pelipaikaltaan keskuspuolustaja, mutta aloitti uransa oikeana laitapuolustajana. Puyol kuului myös Espanjan maajoukkueen vakiokalustoon. Hän oli yksi tärkeimmistä yksittäisistä pelaajista maajoukkueessaan, kun Espanja voitti Euroopan-mestaruuden vuonna 2008. Hän johti Espanjan puolustuslinjaa ja muodosti Carlos Marchenan kanssa kisojen parhaan keskuspuolustajaparin, mistä oli osoituksena valinta EM- kisojen tähdistöön. Menestys jatkui vuoden 2010 maailmanmestaruuskilpailuissa, jossa Espanja voitti mestaruuden ja Puyol valittiin jälleen tähdistöjoukkueeseen. Hän teki 1–0-voittomaalin turnauksen välieräottelussa Saksaa vastaan. Vuoden 2012 EM-turnauksessa Puyol ei mahtunut mukaan Espanjan maajoukkueeseen loukkaantumistensa vuoksi. Puyolin menestys hänen keskuspuolustajalle pienehköstä koostaan huolimatta perustuu vahvaan fysiikkaan, juoksuvoimaan, oikea-aikaisiin taklauksiin ja pelinlukutaitoon. Tämän pelinlukutaidon ansiosta Puyol teki usein joukkueelleen tärkeitä syötönkatkoja ja pallonriistoja paljon keskuspuolustajien tavanomaista pelialuetta ylempänä. Nämä ominaisuudet yhdistettynä muun muassa seurauskollisuuteen ovat nostaneet Puyolin yhdeksi kaikkien aikojen maailman arvostetuimmista keskuspuolustajista. Puyol ilmoitti 5.3.2014 jättävänsä FC Barcelonan tuon kauden jälkeen. Hän oli kärsinyt tuolla kaudella loukkaantumisista, jotka ovat rajoittaneet hänen peliaikaansa. Sopimuksen oli tarkoitus kestää kesään 2016, mutta se purettiin yhteisymmärryksessä. – Tarvittavalle tasolle palaaminen on ollut kahden operaation jälkeen odotettua vaikeampaa, Puyol kertoi. == Saavutukset == Seurajoukkue * Espanjan pääsarjamestaruus: 2005, 2006, 2009, 2010, 2011 * Espanjan cup: 2009 * Espanjan supercup: 2005, 2006, 2009, 2010, 2011 * Mestarien liiga: 2006, 2009, 2011 * Euroopan supercup: 2009, 2011 * Seurajoukkueiden maailmanmestaruus: 2009, 2011 Maajoukkue * Olympiahopea: 2000 * Euroopan-mestaruus: 2008 * Maailmanmestaruus: 2010 Henkilökohtaiset * Euroopan paras oikea laitapuolustaja: 2002 * Mestarien liigan vuoden puolustaja: 2006 == Lähteet == == Aiheesta muualla == * Carles Puyol Barcelonan sivustolla Luokka:Espanjalaiset jalkapalloilijat Luokka:Espanjalaiset olympiamitalistit Luokka:Katalonialaiset jalkapalloilijat Luokka:Jalkapallon maailmanmestarit Luokka:Vuonna 1978 syntyneet Luokka:Elävät henkilöt Luokka:Jalkapallon Euroopan mestarit Luokka:Seulonnan keskeiset artikkelit
Volker Schlöndorff

Volker Schlöndorff (s. 31. maaliskuuta 1939 Wiesbaden) on saksalainen elokuvaohjaaja. Schlöndorff baccalauréat-tutkinnon Ranskassa, johon hän oli 17-vuotiaana päätynyt vaihto-oppilaana ja jatkoi sen jälkeen opiskelua Pariisissa. Oppiaineina hänellä oli valtio-oppi ja elokuvataide. Tällöin hän tutustui ranskalaisohjaaja Louis Malleen. Schlöndorff työskenteli myöhemmin muun muassa Mallen, Jean-Pierre Melvillen ja Alain Resnais'n ohjausassistenttina. Hänen ensimmäinen pitkä elokuvansa oli Robert Musilin romaaniin Oppilas Törlessin harhapolut (1906) perustuva filmi Olenko syyllinen (Der junge Törless, 1966). Cannesin elokuvajuhlilen kilpasarjaan valittu elokuva oli ensimmäisiä merkkejä uudesta saksalaisesta elokuvasta eli nuorten elokuvantekijöiden esiinmarssista. Vuonna 1975 Schlöndorff ohjasi yhdessä silloisen vaimonsa Margarethe von Trottan kanssa Heinrich Böllin samannimiseen romaaniin perustuvan elokuvan Katharina Blumin menetetty maine (Die verlorene Ehre der Katharina Blum). Se oli aiheeltaan ajankohtainen elokuva, jossa Angela Winkler esitti lehdistön riepottelemaa ja terroristiksi leimaamaa naista. Filmi kuvasi, miten nainen reagoi voimakkaasti kokemiinsa nöyryytyksiin. Samalla filmi hyökkäsi Springer-mediakonsernia vastaan. Springer-lehdistö puolestaan syytti Schlöndorffia Punaisen armeijakunnan tapaisten terroristien holhoamisesta. Schlöndorff teki kansainvälisen läpimurtonsa vuonna 1979 Günter Grassin romaanin filmatisoinnilla Peltirumpu (Die Blechtrommel, 1979). Elokuva jakoi Cannesin elokuvajuhlien Kultaisen palmun yhdessä Francis Ford Coppolan ohjaaman Ilmestyskirja. Nytin kanssa sekä voitti myös parhaan ei-englanninkielisen elokuvan Oscar-palkinnon. Schlöndorffin ohjaama elokuva Orjattaresi tuli ensi-iltaan 1990. Se perustuu Margaret Atwoodin samannimiseen romaaniin, josta on tehty myös televisiosarja. == Lähteet == == Aiheesta muualla == * *Sclöndorff arkisto Luokka:Saksalaiset elokuvaohjaajat Luokka:Vuonna 1939 syntyneet Luokka:Elävät henkilöt
Bilirubiini

Bilirubiini on hemoproteiinien aineenvaihduntatuote. Hemoproteiineja ovat esimerkiksi hemoglobiini, myoglobiini ja elektroninsiirtoketjussa toimiva sytokromi. Bilirubiini on rasvaliukoinen, joten elimistö ei saa eritetyksi sitä sellaisenaan, vaan se joutuu enterohepaattiseen kiertoon eli kiertää suoli-porttilaskimo-maksa-suoli-reittiä. Plasman albumiini kuljettaa bilirubiinin maksaan, missä se konjugoituu glukuronihapon kanssa vesiliukoiseksi bilirubiinidiglukuronidiksi (C45H52N4O18). Maksasta bilirubiinidiglukuronidi erittyy sapen väriaineeksi, ja poistuu sitten elimistöstä ulosteen mukana. Bilirubiinidiglukuronidi aiheuttaa ulosteeseen tumman värin, jota vauvojen ulosteessa ei vielä ole. Suoleen tulevan bilirubiinidiglukuronidin hydrolysoituminen ja pelkistyminen tummiksi väriaineiksi alkavat vasta suolen mikrobikasvuston muututtua. Harmittomassa Gilbertin syndroomassa maksan kyky konjugoida bilirubiinia on heikentynyt. Jos veressä on runsaasti bilirubiinia (bilirubinemia), tämä voi vahingoittaa aivokudosta. Tämä on vaarallista erityisesti vastasyntyneillä, joiden maksa ei kykene vielä käsittelemään kaikkea bilirubiinia. Sininen valo hajottaa bilirubiinia. == Bilirubiinin poistuminen elimistöstä bilirubiinidiglukuronidina == Bilirubiinidiglukuronidi on glukuronihapon konjugaatti. Konjugtoituminen tapahtuu UDP-glukuronaatin kanssa, jota syntyy glukoosin aineenvaihdunnassa. Glukoosi aktivoituu UDP-glukoosiksi, joka reagoi uridiinitrifosfaattitähteen kanssa, jolloin muodostuu UDP-glukuronaattia. UDP- glukuronaatti reagoi maksassa bilirubiinin kanssa muodostaen bilirubiinidiglukuronidia, joka on huomattavasti vesiliukoisempi kuin bilirubiini. Näin syntynyt tuote siirtyy maksassa sappihiussuoniin ja edelleen sapen kautta pois eritettäväksi sappiväriaineena. == Katso myös == *Bilirubinemia *Bilirubinuria *Crigler-Najjarin oireyhtymä *Dubin-Johnsonin oireyhtymä == Lähteet == == Aiheesta muualla == *Terveysportti, metatesaurus: Bilirubiini *PubChem: Bilirubin *KEGG: Bilirubin *Human Metabolome Database: Bilirubin *ChemBlink: Bilirubin Luokka:Biokemia Luokka:Seulonnan keskeiset artikkelit
Daxter

Daxter on Ready at Dawnin ja Naughty Dogin kehittämä tasohyppelypeli, joka on julkaistu PlayStation Portablelle vuonna . Peli kuuluu Jak and Daxter -pelisarjaan. == Juoni == Tarina sijoittuu Jak 2:n alussa sivuutettuun kahden vuoden jaksoon, jolloin Daxterin paras ystävä Jak on vankina ja Daxterin tehtävänä vapauttaa toverinsa. Tätä yrittäessään Daxter pestautuu konkurssin partaalla olevan yrityksen tuholaistorjujaksi. Pelissä ohjataan Daxteria, joka pystyy juoksemaan ja hiipimään neljällä jalalla. Pelin edetessä otetaan käyttöön myös erilaisia ajoneuvoja. Aseenaan Daxter käyttää sähköistä kärpäslätkää ja sytytysnesteruiskua, jota voi tarvittaessa käyttää myös ilmassa leijumiseen ja liekinheittimenä. Suulaana tunnettu Jakin apuri (sidekick) ei sulje suutaan vieläkään ja ironiset kommentit lentelevät lähes jokaisessa välianimaatiossa. Peli sisältää muutenkin tuttua Jak and Daxter -huumoria. Myös monia minipelejä pääsee pelaamaan edetessään pelissä. Ne parodioivat kuuluisia elokuvia kuten Matrixia, Taru sormusten herrasta sekä Indiana Jones -elokuvia. == Aiheesta muualla == * * Suomenkielinen J&D; wiki Luokka:Vuoden 2006 videopelit Luokka:PlayStation Portable -pelit Luokka:Tasohyppelyt Luokka:Toimintaseikkailupelit Luokka:Jak & Daxter
Heikki Nikunen

Heikki Mikko Kalevi Nikunen (12. huhtikuuta 1939 Lahti – 7. syyskuuta 2023 Tampere) oli suomalainen upseeri ja kenraaliluutnantti, joka toimi Suomen ilmavoimien komentajana 1. helmikuuta 1991 – 20. huhtikuuta 1995Heikki Nikunen jatkaa ilmavoimissa. HS, 4.2.1994. (Viitattu 2.4.2018). ==Henkilöhistoria== Heikki Nikunen syntyi komisario Viljo Nikusen ja Aino Pekkasen perheeseen. Hän avioitui 1963 Pirkko Irmeli Anttilan kanssa. Ylioppilaaksi Nikunen tuli vuonna 1958, filosofian maisteriksi hän valmistui 1978 Helsingin yliopistosta.. Hän toimi Jyväskylän silloisen maalaiskunnan Luonetjärvellä Hämeen lennostossa lentoupseerina vuodet 1961–1963. Hän toimi lennonopettajana ja lentueen päällikkönä Ilmasotakoulussa (nyk. Lentosotakoulu) vuosina 1964–1971. Hänet ylennettiin yliluutnantiksi vuonna 1965 ja kapteeniksi vuonna 1968. Hän suoritti Sotakorkeakoulun ja sai ylennyksen majuriksi vuonna 1972. Vuosina 1973–1974 Nikunen opiskeli Yhdysvaltain ilmavoimien Air Command and Staff Collegessa. Vuonna 1977 Nikunen ylennettiin everstiluutnantiksi. Everstiksi hänet ylennettiin vuonna 1984, jolloin palveluspaikka oli Ilmavoimien esikunnan ye-osasto. Hän toimi 1984–1986 Satakunnan lennoston komentajana. Hän oli puolustusneuvoston yleissihteeri vuodet 1988–1989. Vuonna 1991 hänet ylennettiin kenraalimajuriksi ja hänestä tuli ilmavoimien komentaja. Nikunen siirtyi eläkkeelle kenraaliluutnanttina vuonna 1995. ==Teoksia== * Suomalainen taistelukonefilosofia (1983) * Hävittäjätorjunta tänään (1986) * Hävittäjätaktiikkamme kehittäminen (1988) * Ilmavoimiemme doktriini (1993) * Air defence in northern Europe (1997) * Suomen hävittäjäilmailun isä Richard Lorentz (2005) ==Lähteet== ==Aiheesta muualla== *Heikki Nikusen muistokirjoitus Helsingin Sanomissa Luokka:Suomen ilmavoimien komentajat Luokka:Suomalaiset tietokirjailijat Luokka:Suomalaiset kenraalit Luokka:Vuonna 1939 syntyneet Luokka:Vuonna 2023 kuolleet
KH-vakoilusatelliitit

KH-satelliitit (KH = Key Hole) olivat Yhdysvaltain ensimmäinen satelliittiohjelma, joka jatkuu edelleen. ==Satelliitit== *KH-1, KH-2, KH-3 ja KH-4 (1959-1972) satelliitit tunnettiin nimellä "Corona". Ne olivat CIAn kuvaussatelliitteja. Satelliittikaukokartoitus sai alkunsa 1950 WS117L-vakoilusatelliittihankkeesta, josta kehitettiin Corona- vakoilusatelliitit. Sitä hahmoteltiin heti toisen maailmansodan jälkeen. Corona-satelliitteja laukaistiin aluksi, 1960-luvun alussa, NASA:n Discoverer- ohjelman nimellä muka testaten kudoksia ja eläimiä avaruusolosuhteissa. 145. ja viimeinen Corona lensi 1972. Coronassa satelliitin filmikapseli pudotettiin Maahan ja siepattiin ilmasta nk. Air snach-tekniikkaa käyttäen. Corona- satelliittien filmi siepattiin erikoisvarustellulla Fairchild C-119F "Flying Boxcar"-kuljetuskoneella. Satelliitit olivat lyhytikäisiä ja lensivät alle 200 km:n korkeudella. *"Samos" (Satellite and Missile Observation System; 1960-1962) Yhdysvaltain ilmavoimien KH:lle korvaavaksi suunnittelema satelliittikuvausjärjestelmä, mistä luovuttiin KH:ta epätarkempien kuvien vuoksi. MIDAS oli eräs versio kuvaavia vakoilusatelliitteja. *KH-5 "Argon" (1961-1964), kuvaussatelliitteja, joiden filmi oli mahdollista palauttaa maahan analysoitavaksi kesken satelliitin radalla olon. *KH-6 "Lanyard" (1963) "Samosin" kameraa käyttänyt kuvaussatelliitti. *KH-7 "Gambit" (1963-1967) *KH-8 "Gambit" (1966-1984) *KH-9 "Hexagon" tai "Big Bird" (1971-1986). Nimitys "iso lintu" tulee satelliitin koosta, jota kuvaa 13000 kg massa tankattuna. Lentoradan korkeus 230–480 km. *KH-10 "Dorian" toteuttamaton hanke miehitetyksi avaruussatelliitiksi Gemini -ohjelmaan liittyen *KH-11 (1976-1995) "Crystal" tai "Kennan" on ensimmäinen digitaalikuvaussatelliittijärjestelmä. *KH-12 (1990-)"Ikon", "Improved Crystal" tai "Improved KH-11" jatkuvalla kuvauksella kuvaava digitaalikuvaussatelliittijärjestelmä. Kuvien resoluutio on parempi kuin 15 cm. *KH-13 (1999-) "8X" tai "EIS" sisältänee Stealth -häivytyksen Luokka:Kaukokartoitussatelliitit en:Corona (satellite)
Arsinoe I

Arsinoe I (syntyi noin 300 eaa. – kuoli vuoden 270 eaa. jälkeen) oli Egyptin kuningatar ja Ptolemaios II:n vaimo. Hänen isänsä oli Makedonian ja Traakian kuningas Lysimakhos. Hänen äitinsä oli luultavasti Lysimakhoksen ensimmäinen vaimo Nikaia. Arsinoe ja Ptolemaios II menivät naimisiin joko vuonna 289 eaa. tai 288 eaa. ja he saivat kolme lasta, Ptolemaios III, Lysimakhos ja Berenike Fernoforos. 270-luvulla eaa. Arsinoeta syytettiin osallistumisesta salaliittoon miestään vastaan ja hänet tuomittiin maanpakoon Koptokseen. Tämän jälkeen Ptolemaios II meni naimisiin siskonsa Arsinoe II:n kanssa.Lightman, hakusana "Arsinoë I" ==Lähteet== * Luokka:Egyptin kuningattaret Luokka:Ptolemaiokset Luokka:300-luvulla eaa. syntyneet Luokka:200-luvulla eaa. kuolleet
Morsingot

Morsingot (Isatis) on ristikukkaiskasveihin (Brassicaceae) kuuluva kasvisuku, jossa on noin 95 eri lajia.BrassiBase: Isatis Viitattu 31.5.2022. Niiden ulkonäkö vaihtelee kasvupaikan mukaan, joten lajien tunnistaminen on vaikeaa. Lisäksi risteymiä syntyy helposti.Isatis L. (Brassicaceae) in Iran: A New Record and a New Synonym Suvun lajeja esiintyy luonnonvaraisena Välimeren alueelta Keski-Aasiaan idässä. == Lajeja == * Isatis boissieriana * Isatis glauca * alepponmorsinko (Isatis lusitanica) * värimorsinko (Isatis tinctoria) == Lähteet == == Aiheesta muualla == * Finto, Kassu – Kasvien suomenkieliset nimet: Morsingot (Isatis) * Suomen Lajitietokeskus: Morsingot – Isatis * ITIS: Isatis * United States Department of Agriculture (USDA): Isatis * Flora of China: Isatis Luokka:Ristikukkaiskasvit
Bulevardi

thumb|Bulevardi Firenzessä Bulevardi tarkoittaa puistokatua, jossa on keskimmäisenä ajoradat, joiden reunoilla on puurivi, ja reunimmaisina kevyen liikenteen väylät. Bulevardille käänteinen puistokatu on esplanadi, jossa puisto on keskimmäisenä, ajoratojen välissä. Sana bulevardi on peräisin hollannin sanasta bolwerk, joka tarkoittaa alkujaan paaluista tehtyä vallin tukirakennelmaaNykysuomen laitos ja Suomalaisen kirjallisuuden seura: Nykysuomen sivistyssanakirja, 4. painos 1979, ISBN 951-0-09108-1 ja lainattiin siinä merkityksessä jo keskiajalla ranskaan muodossa boulevard.Colin Jones: Paris, Biography of a City, s. 185-186, Penguin Books 2006, ISBN 978-0-140-28292-4 Sanan merkityksen muuttuminen johtuu siitä, että aikojen kuluessa monissa kaupungeissa, erityisesti Pariisissa, on kaupunkiasutus laajentunut vanhojen kaupunginmuurien ulkopuolelle, minkä jälkeen vanhat muurit valleineen ja tukirakennelmineen on purettu ja niiden paikalle rakennettu kaupungin keskustaa kiertävien puistokatujen ketju. Pariisiissa tällaisten puistokatujen nimessä on säilynyt sana Boulevard, jota sittemmin on alettu käyttää muistakin puistokaduista. Pariisin bulevardit muodostavatkin kaupungin keskiosien ympärille kolme samankeskistä kehää. Samaan tapaan myös esimerkiksi Wienin Ringstraße sijaitsee 1800-luvulla puretun, jo kauan sitä ennen kaupungin sisään jääneen kaupunginmuurin paikalla. Myöhemmin nimitystä bulevardi on kuitenkin alettu käyttää muistakin kuin vanhojen puolustusmuurien kohdalla sijaitsevista puistokaduista. Suomessakin muun muassa Helsingissä on Bulevardi-niminen puistokatu. == Lähteet == == Aiheesta muualla == Luokka:Kadut Luokka:Kaupunkisuunnittelu
Jaakko V

Jaakko V (10. huhtikuuta 1512 – 14. joulukuuta 1542) oli Skotlannin kuningas vuosina 1513–1542. == Elämäkerta == Jaakon vanhemmat olivat kuningas Jaakko IV ja tämän vaimo Margareeta Tudor. Hänen enonsa oli siis Englannin kuningas Henrik VIII, ja hän oli Edvard VI:n, Maria I:n ja Elisabet I:n serkku. Jaakko oli vasta runsaan vuoden ikäinen, kun hänen isänsä kaatui Flodden Fieldin taistelussa.James V (r. 1513–1542) The British Monarchy Syyskuussa 1513 hänet kruunattiin Stirlingin linnassa, mutta koko hänen lapsuutensa vallassa oli sijaishallitsijoita. Jaakko nousi todelliseksi kuninkaaksi 16-vuotiaana vuonna 1528. Jaakon ensimmäinen tehtävä kuninkaana oli raivata tieltä isäpuolensa, Angusin jaarli Archibald Douglas, joka oli pitänyt alaikäistä Jaakkoa vangittuna Edinburghin linnassa. Jaakko myös taltutti kapinat ja Ulko- Hebridien päälliköt. Hän myös lisäsi varallisuuttaan tiukentamalla verotusta ja peruuttamalla läänityksiä. Suuren osan rikkauksistaan Jaakko käytti rakennustöihin Stirlingissä, Falkirkissä, Linlithgow’ssa ja Holyroodissa. Kuningas oli ankara harhaoppien vastustaja. Hänen kaudellaan useita uskonpuhdistuksen kannattajia teloitettiin, tunnetuimpana vuonna 1528 roviolla poltettu Patrick Hamilton. thumb|Stirlingin linnassa olevan patsaan arvellaan esittävän Gudeman of Ballengeich -hahmoa. Jaakko V avioitui Ranskan kuninkaan Frans I:n tyttären, Valois’n Madelinen, kanssa vuonna 1537, mutta tämä kuoli pian ja Jaakko avioitui uudelleen. Maria Guisen kanssa hän sai kaksi poikaa (Rothesayn herttua James ja Albanyn herttua Arthur), jotka kuitenkin kuolivat jo varhain. Tytär kuitenkin säilyi hengissä ja hänestä tuli Skotlannin seuraava hallitsija, Maria Stuart (Maria I). Jaakolla oli lisäksi useita aviottomia lapsia, joista Morayn jaarli James Stewart toimi myöhemmin Skotlannin sijaishallitsijana. Jaakko pyrki tasapainoilemaan maansa ranskalais- ja englantilaissuuntausten välissä. Ranskalaissuuntauksen vaatimuksesta hän solmi liiton Ranskan kanssa vuonna 1542. Myös hyökkäystä Englantiin yritettiin, mutta se tyrehtyi alkuunsa tappioon Solway Mossin taistelussa 1542. Legendan mukaan Jaakko naamioitui öisin, jotta sai liikkua rauhassa Edinburghin kaduilla nimellä Gudeman of Ballengeich. == Lähteet == == Aiheesta muualla == Luokka:Skotlannin hallitsijat Luokka:Vuonna 1512 syntyneet Luokka:Vuonna 1542 kuolleet
Padasjoen vaakuna

Padasjoen vaakuna on Olof Erikssonin suunnittelema ja siinä on punaisella pohjalla hopeinen pata aaltokoroisen hirren päällä. Padas tarkoittaa joen pyörrekohtaa. Kyseessä on puhuva vaakuna viitaten kunnan nimeen. Luokka:Suomen kuntien vaakunat Vaakuna
Jaska

Jaska on suomalainen miehen etunimi. Sitä käytetään Jaakon, hieman myös Jarkon, Jarmon ja Jarnon lempinimenä, mutta sitä on hieman annettu viralliseksi etunimeksi ainakin 1920-luvulta lähtien. ==Tunnettuja Jaska- nimisiä== *Jaska Filppula, suomalainen kirjailija *Jaska Raatikainen, suomalainen muusikko *Jaska Vilén, suomalainen jääkiekkoilija ===Oikea nimi muu kuin Jaska=== *Jaakko ”Jaska” Lukkarinen, suomalainen rumpali ja jazz- muusikko *Jaakko ”Jaska” Mäkynen, suomalainen laulaja *Pukkilan Jaska, ainakin kahden suomalaisen puukkojunkkarin nimi ==Muita== *Jaska Autero, tunnistamaton suomalainen kirjailijanimimerkki *Kulta-Jaska, suomalainen rahapeli *Jaska Jokunen, sarjakuvahahmo *Jaska (engl. Jay Weldon) Ville Vallattoman ystävä *Jaska-veturi Punainen höyryveturi *Jaska Vaara (), hahmo elokuvasarjassa Ihmeperhe == Lähteet == *Anne Saarikalle, Johanna Suomalainen: Suomalaiset etunimet Aadasta Yrjöön, artikkelit Jaakko, Jarkko, Jarmo, Jarno ja Jaska. Luokka:Etunimet
Yöapinat

Yöapinat eli durukulit (Aotus) on apinoiden osalahkoon kuuluva nisäkässuku. Se on yöapinoiden heimon (Aotidae) ainoa suku. Suvun nimi tarkoittaa ”korvatonta”. Yöapinoillakin on korvat, mutta niiden ulkokorvat ovat todella pienet ja vaikeasti havaittavissa. Yöapinat ovat ainoita todellisia yöllisiä apinoita. Yöapinoiden turkki on väriltään selkäpuolelta harmaa ja vatsasta punaoranssi. Niiden pää on pyöreä ja silmät ovat suuret ja eteenpäin suuntautuneet. Yöapinat ovat suhteellisen pieniä apinoita. Niiden koko vaihtelee 24 ja 37 senttimetrin ja paino 0,6 ja 1,3 kilogramman välillä. Häntä on yleensä muuta vartaloa pidempi, mutta se ei pysty toimimaan tarttumahäntänä. Heimon lajeja tavataan laajalti Keski- ja Etelä-Amerikassa kaikenlaisissa metsissä Panamasta, Paraguayhyn ja pohjoiseen Argentiinaan. Ne viettävät päivänsä piileskellen puunkoloissa tai oksistoissa odottaen yötä ja ravinnonhakua. Yöapinat ovat pariuskollisia ja ne elävät perheryhmissä. Eläinten reviiri on yleensä kooltaan noin yhdeksän hehtaaria. Muut ryhmät karkotetaan omalta alueelta huutamalla tai tappelemalla. Yöapinoiden huudot ovat monipuolisia, sillä niitä käytetään oman reviirin puolustamisen lisäksi mm. vihollisista varoittamaan ja nuorilla aikuisilla parin etsimiseen. Yöapinoilta on tunnustettu yli 50 erilaista huutoa. Yöapinat jaettiin vuoteen 1983 asti vain muutamaan lajiin ja useisiin alalajeihin. Yhä muutamat tutkijat ovat sitä mieltä, että yöapinoita on vain kaksi tai kolme aitoa lajia. Nykyisin suosituimman jaon mukaan yöapinoita on kahdeksan lajia kahdessa lajiryhmässä. == Sukuun kuuluvia lajeja == *Paraguaynyöapina (Aotus azarai) *Kolumbianyöapina (Aotus brumbacki) *Mäkiyöapina (Aotus hershkovitzi) *Brasilianyöapina (Aotus infulatus) *Panamanyöapina (Aotus lemurinus) *Perunyöapina (Aotus miconax) *Tigrenyöapina (Aotus nancymaae) *Amazonianyöapina (Aotus nigriceps) *Yöapina (Aotus trivirgatus) *Orinoconyöapina (Aotus vociferans)Laji.fi: Aotus == Lähteet == == Aiheesta muualla == *iNaturalist: Suku Aotus *ITIS: Aotus *UniProt: Taxonomy - Aotus (night monkeys) *Global Biodiversity Information Facility (GBIF): Aotus *University of Michigan, Animal Diversity Web (ADW): Aotus, night monkeys *Pherobase: Semiochemicals of Genus Aotus *
Plasmolyysi

Plasmolyysi tarkoittaa kasvisolun soluliman/solukalvon irtoamista soluseinästä veden menetyksestä johtuen. Vesi saattaa poistua kasvisolusta esimerkiksi aineiden diffundoitumisen vuoksi. Mikäli solu laitetaan sokeri- tai suolaliuokseen, joka on väkevämpää kuin soluneste, virtaa nestettä solusta pois. Plasmolyysissä solun nesteen täyttämät solunesterakkulat pienenevät ja solukalvon muodostama pussi kutistuu. Itse soluseinän rakenne säilyy. Solut voivat selvitä plasmolyysistä, mikäli ne saavat vettä uudelleen sisälleen. Veden siirtymistä takaisin soluun kutsutaan deplasmolyysiksi. Solut kuitenkin kuolevat kuivuuteen, mikäli plasmolyysi on hyvin voimakas. == Lähteet == * Luokka:Kasvifysiologia
Keijo Huusko

Keijo Antero Huusko (s. 5. elokuuta 1980 Kemi) on uransa lopettanut suomalainen jalkapalloilija. Hän oli pelipaikaltaan hyökkääjä tai keskikenttäpelaaja. ==Seurajoukkueura== Huusko on kemiläisen FC-88:n kasvatti. Kemistä hänen tiensä vei Vaasan Palloseuran riveihin vuonna 2000, josta myöhemmin siirtyi Ruotsin pääsarjassa Allsvenskanissa pelanneeseen göteborgilaisseura BK Häckeniin vuonna 2002. Kahden Ruotsissa vietetyn vuoden jälkeen, Huusko palasi Suomeen vuonna 2004. Torniolainen Tornion Pallo –47 pestasi hyökkääjän noustuaan Veikkausliigaan. Erinomaisesti sujuneen kauden 2004 päätteeksi Huusko sai siirron Norjan pääsarjajoukkue FC Lyn Osloon. Lynistä hän siirtyi kaudeksi 2007 Norjan toiseksi korkeimmalle sarjatasolle Strømsgodset IF:iin ja siellä vietetyn vuoden jälkeen hän teki kolmivuotisen sopimuksen Tromsø IL:n kanssa. Huuskon polvi on operoitu useasti viimeisimmän Tromsø-sopimuksen aikana.http://fotball.fvn.no/eliteserien/article151926.ece Huusko purki sopimuksensa Tromsøn kanssa talvella 2010, kun sitä olisi ollut vielä jäljellä vielä kauden verran. Huusko solmi entisen seuransa, Tornion Pallo -47:n, kanssa 4-vuotisen sopimuksen 26. helmikuuta 2010. Huuskon on määrä toimia pelaamisen ohella joukkueen urheilutoimenjohtajana ja apuvalmentajana.TP-47 ja Keijo Huusko sopivat 4-vuotisen sopimuksen Viitattu 2.3.2010 Kauden 2009 päätteeksi TP-47 oli pudonnut Kakkoseen. Torniosta Huusko siirtyi kesken kauden 2010 PS Kemiin, jossa hän pelasi aina seuraavaan kauteen, jolloin hän siirtyi vahvistamaan Veikkausliigassa pelaavaa Rovaniemen Palloseuraa.Kymppipaikka.fi: PS Kemi-kippari vaihtaa RoPS:aan Viitattu 24.8.2011 Kauden 2012 alussa Huusko palasi Kemiin ja aloitti Kolmosessa pelanneessa kasvattajaseurassaan, joka oli muuttanut nimensä FC Kemiksi.Kymppipaikka.fi: Kolmosen FC Kemi kerää vahvaa joukkuetta Viitattu 28.1.2012 Kesken kauden 2012 hän palasi naapurikaupunkiin Tornioon sen Kakkosessa pelaavaan TP-47:ään. Kymppipaikka.fi: TP-47 vahvistui – lisähankinnat kiikarissa Viitattu 13.7.2012 ==Maajoukkueura== Huusko on pelannut Suomen A-maajoukkueessa 8 peliä ja tehnyt niissä 2 maalia. Maajoukkueuransa ensimmäisen pelin Huusko pelasi Bahrainia vastaan 1. joulukuuta 2004. Tuossa pelissä Huusko teki myös maajoukkueuransa ensimmäisen maalin.Keijo Huusko Palloliiton sivuilla Viitattu 4.2.2008. ==Futsal== Jalkapallon ohella Huusko on pelannut myös futsalia. Seuratasolla hän on edustanut FT Kemi-Torniota liigassa ja Ykkösessä. Huusko on pelannut myös maajoukkueessa 6 maaottelua. ==Lähteet== ==Aiheesta muualla== *Huusko Tromsø IL:n sivuilla Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1980 syntyneet Luokka:Elävät henkilöt
Arsinoe II

Arsinoe II (noin 316 eaa. – 260-luvulla eaa.) oli Ptolemaios I:n ja Berenike I:n tytär. Hänellä oli ainakin kolme aviomiestä, Traakian kuningas Lysimakhos, hänen velipuolensa Ptolemaios Keraunos ja hänen veljensä Ptolemaios II. Arsinoe meni naimisiin Lysimakhoksen kanssa noin vuonna 300 eaa. Parilla oli kolme lasta, eräs Ptolemaios (ehkä Ptolemaios Nios), Lysimakhos ja Filippos. Sen jälkeen kun Lysimakhos kuoli Korupedionin taistelussa vuonna 281 eaa., Arsinoe johti Kassandreiassa ollutta varuskuntaa vuoden 280 eaa. alkuun asti. Vuoden 280 eaa. alussa hän meni naimisiin velipuolensa, Makedonian kuninkaan Ptolemaioksen kanssa. Arsinoe erosi Ptolemaioksesta sen jälkeen kun tämä oli murhannut Arsinoen kaksi nuorinta poikaa. Joskus vuoden 273 eaa. tienoilla Arsinoe meni naimisiin veljensä Ptolemaios II:n kanssa. == Lähteet == == Aiheesta muualla == Luokka:Egyptin kuningattaret Luokka:Ptolemaiokset Luokka:300-luvulla eaa. syntyneet Luokka:200-luvulla eaa. kuolleet
Rahapeliautomaatti

Rahapeliautomaatit (käytetään myös nimitystä kolikkoautomaatit, joka voi tarkoittaa muitakin laitteita kuin peliautomaatteja) ovat kasinolaitteita, joissa laitetaan panokseksi rahaa, ja niissä voi voittaa rahaa. Laitteet on suunniteltu siten, että tietty prosenttiosuus syötetystä rahasta palautetaan ja laitteen omistaja jää aina voitolle pitkällä aikavälillä. Vanhat rahapelit, kuten pajatso, olivat mekaanisia. Nykyisissä laitteissa on mukana näyttöruutu, ja ne ovat ikään kuin rahapelejä simuloivia tietokonepelejä, joista voi voittaa rahaa. Myös mekaaniset yksikätiset rosvot on korvattu elektronisilla. Ensimmäiset klassisen rahapeliautomaatin, ns. yksikätisen rosvon, mallit kehitettiin Kaliforniassa 1890-luvun lopulla. Varsinaisen yksikätisen keksijänä pidetään Charles Fey -nimistä keksijää, joka rakensi ensimmäisen modernin rahapeliautomaatin, jossa kolme rullaa lähtee pyörimään kahvasta vetämällä. == Rahapeliautomaatit Suomessa == Suomessa Veikkaus (ennen vuotta 2017 Raha-automaattiyhdistys) omistaa monopolin rahapelitoimintaan. Suomessa tunnettuja entisen RAY:n pelejä ovat esimerkiksi Pokeri ja Keno. Laitteet antavat rahaa siten, että ne palauttavat pitkällä aikavälillä nähtynä aina jonkin tietyn prosentin syötetystä rahasta takaisin. Internetissä toimivat nettikasinot tarjoavat myös rahapeliautomaattien kaltaisia pelejä. Näitä pelejä voi nykyään pelata myös älypuhelimella tai tablettilaitteella. Usein näiden nettikasinojen pelien palautusprosentti on parempi kuin Veikkauksen tarjoamilla peleillä. Suomi on hyvin harvoja maita, joissa rahapeliautomaatteja on lähes jokaisessa ruokakaupassa ja huoltoasemalla. Suomessa tunnettuja rahapeliautomaatteja ovat esimerkiksi Pajatso, RAY Pokeri, Tuplapotti ja erilaiset hedelmäpelit. Rahapeliautomaattien ikäraja on 18 vuotta. == Muualla maailmassa == Uhkapelaaminen on Japanissa kiellettyä, joten esimerkiksi suositut Pachinko-automaatit antavat voittoja jotka voi ainoastaan vaihtaa palkintoihin rihkamasta lounasannoksiin. == Ongelmat == Rahapeleihin voi syntyä riippuvuus, ja pelaamisesta voi tulla uhkapeliä. Rahapeliautomaattien on useissa tutkimuksissa havaittu olevan haitallisimpia ja helpoiten koukuttavia rahapelejä. Syynä on pelien nopea tempo, korkea palautusprosentti ja mahdollisuus käyttää voitetut rahat heti uudelleen. Myös pelien näyttävä ulkonäkö, erilaiset ääni- ja valoefektit sekä läheltä piti -tilanteet (jossa pelaaja ”melkein” voittaa) houkuttelevat usein pelaamaan lisää. Monet nettikasinot ovat sitoutuneet ehkäisemään peliriippuvuutta ja minimoimaan ongelmapelaamisen negatiivisia vaikutuksia. == Lähteet == == Aiheesta muualla == * Rahapeliautomaattitietokanta Luokka:Rahapelit Luokka:Seulonnan keskeiset artikkelit Luokka:Elektroniset pelit
Luettelo Carl Barksin sarjakuvatuotannosta

Luettelo Carl Barksin sarjakuvatuotannosta on pituutensa vuoksi jaettu useaan eri osaan. Katso: *Luettelo Carl Barksin sarjakuvatuotannosta (1940-luku) *Luettelo Carl Barksin sarjakuvatuotannosta (1950–1954) *Luettelo Carl Barksin sarjakuvatuotannosta (1955–1959) *Luettelo Carl Barksin sarjakuvatuotannosta (1960-luku) Luetteloissa ei ole mukana yksisivuisia sarjoja tai kansikuvia, eikä tällä hetkellä myöskään ei-Disney -sarjakuvia, kuten Anselmi Panda. == Katso myös == *Don Rosa *Luettelo Don Rosan Suomessa julkaistusta Disney- tuotannosta *Aku Ankka (lehti) == Lähteet luetteloille == * *Inducks- tietokanta Luokka:Carl Barks
Arsinoe III

thumb|Arsinoe III:tta esittävä aikalaisraha oktodrakma. Arsinoe III Philopator (noin 246 eaa. – noin 204 eaa.) oli Egyptin kuningatar ja Ptolemaios IV:n vaimo. Hänen vanhempansa olivat Ptolemaios III ja Berenike II. Arsinoe avioitui veljensä Ptolemaios IV:n kanssa vuonna 220 eaa. He saivat yhden lapsen, Ptolemaios V:n. 217 eaa. Arsinoe oli mukana Rafian meritaistelussa, jossa Ptolemaiosten joukot kukistivat Seleukidien joukot. Taisteluun oli värvätty paljon egyptiläisiä. Ptolemaiosta kiinnosti enemmän ylellinen elämä kuin hallitseminen, joten hallitseminen jäi suosikkien vastuulle. Ptolemaioksen ministerit Sosibius ja Agathokles murhauttivat Ptolemaioksen palatsivallankumouksen yhteydessä noin vuonna 204 eaa.Oxford, hakusana "Ptolemy IV Philopator" Samaan aikaan Agathokleen sisar surmasi Arsinoen. Syynä saattoi olla pääseminen sijaishallitsijaksi, sillä Ptolemaios V oli vasta lapsi vanhempiensa kuollessa. Arsinoe oli kuitenkin suosittu kansan keskuudessa ja aleksandrialaiset repivät salamurhaajat kappaleiksi kostoksi.Lightman, hakusana "Arsinoë III Philopator" ==Lähteet== * * ===Viitteet=== Luokka:Egyptin kuningattaret Luokka:Ptolemaiokset Luokka:Egyptiläiset henkirikosten uhrit Luokka:260-luvulla eaa. syntyneet Luokka:200-luvulla eaa. kuolleet
Apikaalidominanssi

Apikaalidominanssi-termi kuvaa kärkisilmun säätelemää kasvin kasvua ja haarautumista. Sana apikaalinen viittaa kärjessä sijaitsevaan tai kärjenpuoleiseen, kun taas dominanssi tarkoittaa vallitsevuutta. Kasvin kärkisilmu säätelee auksiini-hormonin välityksellä hankasilmujen kehitystä. Yleensä kärkisilmun hormonaalinen toiminta pitää hankasilmut lepotilassa. Mikäli kärkisilmu kuitenkin leikataan, aktivoituu hankasilmujen kasvu. Näin syntyy haaroittuneempi kasvi. Puutarhanhoidossa leikataan kasveja, jotta niistä saataisiin tuuheampia. Leikkaaminen perustuu kärkisilmujen katkeamiseen ja apikaalidominanssin purkautumiseen. Leikattujen kasvien hankasilmuista alkaa kasvaa uutta oksaa ja esimerkiksi pensaasta tulee tuuheamman ja pyöreämmän näköinen. == Lähteet == * Tirri R. ym: Biologian sanakirja. 2001. Luokka:Kasvifysiologia
Harri Tuohimaa

Harri Tapio Tuohimaa (s. 21. marraskuuta 1959 Turku) on entinen jääkiekkoilija. Hän pelasi SM-liigassa vuosina 1977–1992 edustaen Lukkoa kausina 1977–1981 sekä HIFK:ta kausina 1981–1992. Hän pelasi myös Suomen maajoukkueessa muun muassa Sarajevon olympialaisissa vuonna 1984. Tuohimaa on pelannut myös Sveitsin 2. sarjaa ja on Rauman Lukon kaikkien aikojen eniten pisteitä tulokaskaudellaan saalistanut pelaaja. Tuohimaa on myös entinen Oy HIFK-Hockey AB:n puheenjohtaja, sekä Suomen-mestari kautena 1983 HIFK:ssa. Harri Tuohimaan veli Pasi on myös entinen jääkiekkoilija. == Saavutukset SM- liigassa == * 1 kulta, 1 hopea, 2 pronssia * runkosarjassa 492 ottelua, pisteet 219+246=465 * pudotuspeleissä 45 ottelua, pisteet 13+16=29 ==Lähteet== * ===Viitteet=== Luokka:Suomalaiset jääkiekkoilijat Luokka:Vuonna 1959 syntyneet Luokka:Elävät henkilöt
Kuka sanoo tahdon

Kuka sanoo tahdon (My Best Friend's Wedding) on vuonna 1997 valmistunut romanttinen komediaelokuva. Yhdysvaltalaisen elokuvan on ohjannut australialainen ohjaaja P. J. Hogan, joka on ohjannut toisenkin hääaiheisen komedian Tahdon naimisiin. == Juoni == Julia Roberts näyttelee ruoka- arvostelija Juliannea, jonka paras ystävä urheilureportteri Michael (Dermot Mulroney) ilmoittaa yhtäkkiä astuvansa avioon rikkaan perheen nuoren tyttären, Kimmyn (Cameron Diaz), kanssa. Julianne lähtee spektaakkelihäiden valmisteluun ja tajuaa, että hän onkin rakastanut parasta ystäväänsä kaikki nämä vuodet. Häät on täten saatava peruttua keinoja kaihtamatta. == Näyttelijät == == Aiheesta muualla == * * * Luokka:Vuoden 1997 yhdysvaltalaiset elokuvat Luokka:Yhdysvaltalaiset romanttiset komediat Luokka:P. J. Hoganin ohjaamat elokuvat Luokka:Elokuvat ystävyydestä
Oblivion

Oblivion voi tarkoittaa seuraavia asioita: * Oblivion, vuoristorata Englannissa * Oblivion, yhdysvaltalainen yhtye * Oblivion, Marvel Comicsin sarjakuvahahmo * Oblivion, Utopian albumi vuodelta 1984 * Oblivion, Orphanagen albumi vuodelta 1995 * Oblivion, Ceremonial Embracen albumi vuodelta 2001 * Oblivion, Devolvedin albumi vuodelta 2011 * ”Oblivion”, Mastodonin kappale vuodelta 2009. * Oblivion, yhdysvaltalainen elokuva vuodelta 1994 * Oblivion, yhdysvaltalainen elokuva vuodelta 2013 * The Elder Scrolls IV: Oblivion, videopeli vuodelta 2006 * Oblivion, David Foster Wallacen novellikokoelma, josta osa sisältyy suomennettuna kokoelmaan Kummatukkainen tyttö
Reino Turkki

Reino Johan Turkki (5. syyskuuta 1913 Valkjärvi – 4. joulukuuta 1968 Helsinki) oli suomalainen lentäjä, joka toimi Ilmavoimien komentajana vuodesta 1964 lähtien kuolemaansa saakka. ==Uran alku ja sotakokemus== Reino Turkki kävi Kadettikoulun vuosina 1936–1938. Hän osallistui talvisotaan Lentorykmentti 2:n vänrikkinä. Hänet ylennettiin sodan aikana luutnantiksi ja hän toimi Lentolaivue 28:n alaisen ”Osasto Turkin” päällikkönä. Jatkosodan alussa Turkin lentue tuki Karjalan Armeijan hyökkäystä Morane-koneilla. Vuonna 1942 Turkki oli ylennyt kapteeniksi, ja hänen Morane-Saulnier M.S. 406 -lentueensa osallistui kesän 1944 suurhyökkäyksen torjumiseen. Turkki osallistui myös Lapin sotaan. Morane-koneiden tappiot olivat suuria jo vuodesta 1942 alkaen, koska neuvostoliittolaisilla oli tehokkaampia hävittäjiä. Turkki saavutti neljä varmistettua ja kaksi vahvistamatonta ilmavoittoa talvi- ja jatkosodassa, kaikki Moraneilla. Vuonna 1945 Turkki siirtyi ilmavoimien esikuntaan. ==Nousu ilmavoimien johtoon== Turkki suoritti kandidaatin tutkinnon pääaineenaan kansainvälinen politiikka Yhteiskunnallisessa korkeakoulussa vuonna 1946. 1948 Turkki ylennettiin majuriksi. Hän toimi Ilmavoimien Esikunnan osastopäällikkönä ja oli Sotilasaikakauslehden toimituskunnassa vuosina 1951–1954. Turkki eteni everstiluutnantiksi vuonna 1954 ja everstiksi vuonna 1961. Hän komensi 1955–1960 Satakunnan Lennostoa ja Hämeen Lennostoa. Hän johti Ilmasotakoulua vuosina 1960–1964. Kenraalimajuri Turkki nimitettiin Ilmavoimien komentajaksi 13. syyskuuta 1964. Hänen aikanaan lentokuriongelmat vähenivät, mutta MiG-21-lentäminen oli riviohjaajien kohdalla yksioikoista eikä varsinaista ilmataistelua vielä harjoiteltu. Turkki ylennettiin kenraaliluutnantiksi vuonna 1966. Joulukuun alkupuolella 1968 hän kuoli kesken komentajakautensa pitkäaikaiseen sairauteen.Kuolleita. Helsingin Sanomat 5.12.1968, s. 9. (Maksullinen linkki.) Hänet on haudattu Honkanummen hautausmaalle.Reino Turkin siunaus. Helsingin Sanomat 15.12.1968, s. 11. (Maksullinen linkki.) ==Lähteet== * * Kuka kukin on 1966, s. 1061. Helsinki 1966. ===Viitteet=== Luokka:Suomen ilmavoimien komentajat Luokka:Suomalaiset kenraalit Luokka:Vuonna 1913 syntyneet Luokka:Vuonna 1968 kuolleet